Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -5. …
27 ก.ย. 2561

Tactical Move
เดินเกมกลยุทธ์บ่าย
SET Index ปรับลดลง -5.11 จุด (-0.29%) ปิดภาคเช้าที่ 1,744.82 จุด ด้วยมูลค่าการซื้อขาย 23,978.59 ล้านบาท
Most Positive Impact: SCB (+0.84 จุด), LH (+0.24 จุด), AEONTS (+0.22 จุด)
Most Negative Impact: PTT (-2.12 จุด), CPALL (-1.11 จุด), U (-0.55 จุด)
แนวโน้มตลาดบ่าย
ตลาดหุ้นไทยภาคเช้าปรับตัวลดลงโดยถูกกดดันจากราคาน้ำมันดิบ WTI ปรับตัวลงแรง ฉุดกลุ่มพลังงาน (-2.98 จุด) นอกจากนี้ยังมีการปรับตัวลดลงของกลุ่มอื่นๆได้แก่กลุ่มพาณิชย์ (-1.26 จุด) วัสดุก่อสร้าง(-0.61 จุด) ปิโตร(-0.52 จุด) และกลุ่มอสังหา(-0.17 จุด) ส่วนกลุ่มที่ปรับตัวเพิ่มขึ้นได้แก่กลุ่มการเงิน(+0.27 จุด) และกลุ่มโรงพยาบาล(+0.25 จุด)
เรายังคงเชื่อว่าดัชนีจะขึ้นทดสอบบริเวณ 1,765 จุด โดยได้รับปัจจัยบวกหนุนจากการเจรจาการค้ารอบใหม่ระหว่างสหรัฐและญี่ปุ่น
สำหรับหุ้นแนะนำภาคบ่ายเลือก SCB เนื่องจากเห็นราคาเริ่มดีดตัวกลับหลังปรับตัวลงแรง ด้านพื้นฐานมองว่า C/I ratio จะปรับลดลงหลังจากช่วงการเปลี่ยนผ่านในปี 64 จาก 1)ต้นทุนที่ลดลง (โดยเฉพาะค่าจ้างพนักงาน, การลดสาขา, ต้นทุนการบริการที่น้อยลงในระบบดิจิตอล และ 2) รายได้ที่มากขึ้น (digital lending, ค่าธรรมเนียมในการบริหารความมั่งคั่ง, ผลิตภัณฑ์อื่นนอกกลุ่มการเงิน) ซึ่งเรามองว่าเป็นผลดีในการเติบโตระยะยาว ราคาปัจจุบันยังมี upside 4.7% และอัตราเงินปันผลคาดหวังปีหน้าที่ 4.55% ซึ่งโดยรวมดูน่าสนใจ
วันพรุ่งนี้มีประเด็นน่าสนใจหลายประการ ได้แก่ การรายงานดัชนี PMI ภาคการผลิตของจีนประจำเดือน ก.ย. โดยตลาดคาดการณ์ไว้ที่ 50.5 ส่วนไทยจะมีการรายงานตัวเลขนำเข้า-ส่งออกของแบงก์ชาติ ยูโรโซนจะมีการายงานตัวเลข CPI เดือน ก.ย. โดยตลาดคาดการณ์ไว้ที่ 2.1%YoY นอกจากนี้สหรัฐจะมีการายงาน Core PCE เดือนส.ค. โดยตลาดคาดการณ์ไว้ที่ 2.0% YoY
หุ้นแนะนำ HANA TISCO BH